Ella Endlich

Ella Endlich (* 18. Juni 1984 ä Weimar; eejentlich: Jacqueline Zebisch) es ön dütsche Sängerin. D ischde Erfolje onger dr Naam Junia stamme us d 90er Joohre.

 Hör Lääve 
Ella trock em Alder va 5 Joohr met hör Mamm no Weimar, wo hörö Papp läävde. Em Joohr 1994 vong sö met öt Sänge a. Op VIVA enstonge ischde Videoopnahme. Am 18. Juni 1998 ongerzeechnede Ella hörö ischde Plaatevordrach. Dä Juni, ä däm dä Vordrach ongerschrävve wood, woch dr Jrond, wiesu Ella sisch dä Könstlernaam Junia joov.
1999 entstäng d ischde Plaat, di jau op d 12. Platsch en d Charts vöörrröckde. Dat fluppde ävver dono net mi. All di Plaate, di dono koome, leeve schläter.
Nävver öt Plaateopnämme studiirde Ella öt Fach Musical. Spiir vorsood sö sich an d Musikkhuchschüll ä Münsche. Rolle ä ongerscheedliche Musicals un Theaterstöcker veele vör hör dodörch aav.
Öt bree Volk wood Ella Endlich dörch öt Lädche „Küss mich, halt mich, lieb mich“ bekannd. Op Ripuarisch wööd mo dat met „Jävv mich ö Bützsche, nämm misch en dr Ärm, ha mich leev“ övversätze. Domet braad sö öt ä kotte Zitt op d 12. Platsch en d dütsche Charts. Lädcher, di dono koome, schnette net ösu jott aav.

 Jätt z lääse  
 Homepage

Saachjrupp:Frau
Saachjrupp:Sänger